钦定古今图书集成/历象汇编/历法典/第087卷 > 《新法历书三》 > 图
## 钦定古今图书集成/历象汇编/历法典/第087卷 > 《新法历书三》 > 图

仪上赤道为实圈天枢上任取其表之长作识切赤道面向外并取过极圈上与表相等弧识之从所识处量各节气之距而每界出直线过表顶得凡线至晷面所止之处因以定节气当居之位焉法用规器以赤道心为心以线止位

为界，作平行图如前。外圈限赤道晷面周平分为时
刻。其中心出表为甲戊，设庚己辛为过极圈，即从庚
外取庚己与甲戊等而已，为诸节气距内外之中界。
盖以戊为心，作辛己壬弧，从己至辛至壬，取二十三
度三十一分，得夏至及冬至界。取二十度一十三分，
得大暑、小满至大寒、小雪。其馀节气皆仿此。乃从其
各界，引辛、戊、乙等直线，得乙、丙、丁等圈。于向北晷为
赤道北节气，向南晷为赤道南节气也。

“凡正球晷之节气线，以赤道为中线。馀线凡相对者，
左右距必等，而各渐开距必不等。”法设仪心为表顶，
其面任距远近，必依表长短为则，与前制晷法同。即
将过极圈于赤道内外，识各节气之距度，随以各度
出直线，从仪心过，使至本时线上，必得赤道在中，左
右诸点为节气应过之处，此即界线之所以然。临制
时以表顶为心，时线交赤道点为界作圈，即得。切割
等线依八线表取用。盖赤道为全数，时线左右为切
线，从圈心出线，与时线相交，得割线，故将全数载比
例尺，馀线依之取载晷面是也。如后图上下为时线。